**PÁLYÁZATI FELHÍVÁS**

**KSKA-2024/1.**

**A pályázatot a Karácsony Sándor Közalapítvány a Józsefvárosért (Közalapítvány) kuratóriuma írja ki** az Alapító Okiratával összhangban az alábbi feladat mentén:

1. Józsefvárosi nemzetiségi kultúrák terjesztése.
2. **A pályázat megnevezése és célja:**

A pályázat megnevezése: **Józsefvárosi 30+ Művészeti Alkotói Támogatás Balogh Lajos emlékére** (továbbiakban: Alkotói Támogatás).

**Az Alkotói Támogatás célja, − 11 hónapra szóló – a roma kultúrát reprezentáló alkotó és előadó-művészeti tevékenységek támogatása.**

**A pályázat kiírójának célkitűzései:**

A pályázat kiírója nem ragaszkodik a hagyományos művészeti kategóriákba történő besoroláshoz, megengedhető, sőt támogatott, hogy ne a műfajok alapvetéseit ismételgető előadások, alkotások illetve produkciók szülessenek.

Néhány példa a művészi szabadságra:

* a képzőművészet, iparművészet és egyéb kapcsolódó tevékenységeket a legtágabban értelmezve pl.: a street art, utcai performansz, kültéri-beltéri installációk, alkalmazott művészeti produktumok stb.,
* irodalom és dráma: akár komplett színházi/színpadi darabok, felolvasások, spoken word/slam poetry (ez utóbbival kimondottan jól fúzionálhatnak zenészek, zenekarok) de lehet kispróza,
* zene: a helyben amúgy is erős jazz/vendéglátós vonaltól távolabb eső műfajok is (a hip-hop, vagy akár az elektronikus szintérből érkező művészek ösztönzése).

A pályázat kiírója szívesen lát olyan produktumokat, amelyek a túlmutatnak a kulturális kliséken.

Szülessenek művek, alkotások, amelyek mesélnek és elgondolkodtatnak arról, hogy például:

* mi a szegénység, mi a gazdagság, a szolidaritás,
* miért fontos az autonómia, a szabadság, hogyan tudom megélni, ha nem, miért nem,
* miért fontos a rend, mi az a rend (külső és belső rendszerek),
* miért éri meg műveltnek, iskolázottnak lenni, mit kell nekem és mit kell az államnak ehhez hozzátenni,
* mi nekem az otthon, mit jelent biztonságban élni,
* milyen nőként élni egy macsó társadalomban,
* milyenek az én kulturális gyökereim, hogyan tudom mindezt megosztani másokkal,
* egyéb.

1. **A pályázók körének meghatározása:**

A pályázaton részt vehet:

Minden olyan magyarországi adóazonosítóval rendelkező magánszemély, aki:

* 2023. szeptember 1. napjáig már betöltötte 30. életévét,
* Budapest VIII. kerületi lakóhellyel, vagy tartózkodási hellyel rendelkezik, vagy igazoltan, életvitelszerűen a VIII. kerületben él vagy a VIII. kerületben alkot.

Pályázni csak egyénileg és magánszemélyként lehetséges.

1. **Alkotói Támogatásban részesülhet:** maximum 8 fő
2. **Az Alkotói Támogatás folyósításának időtartama:** 11 hónap

A pályázati támogatási időszak: 2024. február 1. – 2024. december 31.

1. **Az Alkotói Támogatás összege:**

Havi nettó 133.400,- Ft/fő.

1. **A pályázat benyújtásához szükséges dokumentáció:**

Az Alkotói Támogatás KSKA-2024/1. számú felhívásának teljes körű dokumentációja elérhető a [www.karacsonysandorkozalapitvany.hu/palyazati-felhivas/](http://www.karacsonysandorkozalapitvany.hu/palyazati-felhivas/) honlapon. A pályázatot jelen pályázati kiírás 6. és 7. pontjában meghatározottak szerint kell benyújtani.

**Kötelezően benyújtandó dokumentumok** (a pályázat mellékletét képező formanyomtatványokon):

* 1. Adatlap - Szakmai munkaterv: A támogatási időszakra szóló szakmai munkaterv, a megvalósítani tervezett művészeti elképzelés, az elérni kívánt célok és hatás leírása minimum 6.000 maximum 8.000 karakterben.
  2. Nyilatkozat
  3. A pályázó személyi igazolványa, lakcímkártyája fénymásolata. Amennyiben nincs józsefvárosi lakóhelye abban az esetben a józsefvárosi kötődés leírása, kifejtése.

1. **A pályázat benyújtásának módja, helye és határideje:**

**A pályázat beérkezésének határideje:2024. január 22. (hétfő) 12.00 óra**

A pályázatot az alábbi módon lehet benyújtani:

* elektronikus úton

Címzett: [karacsonysandorkozalapitvany@gmail.com](mailto:karacsonysandorkozalapitvany@gmail.com)

Tárgy: *KSKA-2024/1. pályázat*

A 6. pontban meghatározott kötelezően benyújtandó dokumentumokat aláírt és scannelt formában szükséges benyújtani.

* VAGY postai úton egy eredeti példányban

Címzett: Karácsony Sándor Közalapítvány a Józsefvárosért

Cím: 1082 Budapest, Baross utca 63-67.

A borítékon kérjük feltüntetni: *„KSKA-2024/1. pályázat”.*

**FIGYELEM! Fenti határidő nem a postára adás határideje, hanem a beérkezés határideje.**

* VAGY személyesen egy eredeti példányban

Címzett: Karácsony Sándor Közalapítvány a Józsefvárosért

Cím: Józsefvárosi Önkormányzat Polgármesteri Hivatala 1082 Budapest, Baross utca 63-67. szám földszinti Tám-Pont Információs Irodán

Hétfő: 08:00 – 18:00

Kedd: 08:00 – 16:00

Szerda: 08:00 – 16:30

Csütörtök: 08:00 – 16:00

Péntek: 08:00 –13:00

A borítékon kérjük feltüntetni: *„KSKA-2024/1. pályázat”.*

A pályázatok benyújtásával kapcsolatos észrevételekkel, technikai kérdésekkel  munkanapokon, 9.00-15.00 óra között **2024. január 22. (hétfő) 10.00 óráig** fordulhatnak a Közalapítvány munkatársához az alábbi elérhetőségeken:

Telefon: Sütőné Schneider Emese, 06-20/228-1727

E-mail: [karacsonysandorkozalapitvany@gmail.com](mailto:karacsonysandorkozalapitvany@gmail.com)

**A pályázatok benyújtásával kapcsolatos szakmai kérdésekkel megválaszolására szakmai konzultációs napot biztosítunk:**

Pályázati konzultációs nap: 2024. január 10. szerda 17.00-19.00 között

Helyszín: Józsefvárosi Önkormányzat, Baross utca 63-67. I.em. Kabinet tárgyaló

**Előzetes regisztráció alapján!**

Regisztrálni az alábbi elérhetőségeken lehet 2024. január 10. szerda 10.00 óráig

Telefon: Sütőné Schneider Emese, 06-20/228-1727

E-mail: [karacsonysandorkozalapitvany@gmail.com](mailto:karacsonysandorkozalapitvany@gmail.com)

A regisztrációval egyidejűleg a Pályázó elfogadja az adatkezelési tájékoztatót.

1. **A pályázat formai követelményei**

A pályázatok érvényességének formai vizsgálatát a kiíró végzi el.

**Érvényes az a pályázat**, amely tartalmazza az alábbiakat és alá van írva:

A) teljes körűen kitöltött és aláírt Adatlap - Szakmai munkaterv,

B) aláírt Nyilatkozat,

C) személyi igazolvány és lakcímkártya fénymásolata, józsefvárosi kötődés igazolása.

**Érvénytelen a pályázat**,

* ha nem felel meg a pályázati kiírásban meghatározott feltételeknek,
* vagy formailag hibás.

A formailag hibás (hiányos) pályázat érdemi vizsgálat nélkül elutasításra kerül, amennyiben:

* 1. azt nem a pályázati felhívásban leírtaknak megfelelő módon nyújtotta be a pályázó,
  2. a pályázó személye nem felel meg jelen felhívás 2. pontjában meghatározott pályázati feltételeknek,
  3. a pályázati felhívás 6. pontjában meghatározott bármely dokumentum hiánya (adatlap - szakmai munkaterv, nyilatkozat, személyi igazolvány, lakcímkártya másolata)
  4. határidőn túl történik a pályázat benyújtása,

1. **A pályázat tartalmi követelményei**

A benyújtott pályázat feleljen meg a pályázati felhívás célkitűzésének, feltételeinek.

A bírálat jelen felhívás tartalmi követelményeinek való megfelelés vizsgálatával történik.

1. **A pályázatok elbírálása**

A pályázatok szakmai tartalmát a Közalapítvány által felkért szakértők értékelik, majd a Közalapítvány 3 tagú kuratóriuma ezek alapján dönt a támogatások odaítéléséről.

| **Szakmai értékelési szempontok** | **Megjegyzés** | **Elérhető maximum pontszám** |
| --- | --- | --- |
| A beadott pályázat minősége | A benyújtott pályázattal kapcsolatos összbenyomások: pl.: jól megírt pályázat, kidolgozottság, koherencia, forma. | 10 pont |
| A roma kultúra interpretálása | Mennyire látja/láttatja a művész a kerületi roma közösség helyzetét hitelesen | 10 pont |
| A létrejövő produktum közönsége | Maximális pontszám akkor érhető el, ha a produktum célcsoportja egy sérülékeny csoport. Pályázat tartalmazza-e a célcsoport közvetlen elérését? | 20 pont |
| A produktum milyen hatással lesz a VIII. kerületi vagy más közösségre nézve? | Maximális pontszám akkor érhető el, ha a produktum hatását elsősorban a VIII. kerület közösségére nézve fejti ki. | 20 pont |
| A létrejövő produktum bemutatása | Maximális pontszám akkor érhető el, ha a művész a létrejött produktumot első alkalommal a VIII. kerületben teszi elérhetővé. | 10 pont |
| A produkció/produktum bemutatásának megszervezése | Maximális pontszám akkor érhető el, ha a művész vállalja, hogy megszervezi magának a helyszínt a produkció/produktum bemutatására. | 10 pont |
| A produktum létrehozásához bevonásra kerül-e más erőforrás? | Egyéb erőforrás bevonása nem kötelező. Maximális pontszám akkor érhető el, ha a produktum létrehozásához más forrás is bevonásra kerül. Önkéntes munka és természetbeni támogatási is beszámolható. | 10 pont |
| A produktum mennyire reflektál aktuális jelenkori társadalmi és művészeti kihívásokra? | Maximális pontszám akkor érhető el, ha a produktum reflektál jelenkori társadalmi és művészeti kihívásokra. | 10 pont |
| Összesen: |  | 100 pont |

1. **Hiánypótlás**

**Hiánypótlásra nincs lehetőség.**

1. **A pályázatokról hozott döntés**

**A pályázatok elbírálásának határideje: 2024. január 29. hétfő**

**A nyertes pályázókkal támogatási szerződés aláírása: 2023. január 30-31.**

A pályázat eredményéről a Közalapítvány elektronikus úton értesít valamennyi pályázót, és a nyertes pályázók névsorát a www.karacsonysandorkozalapitvany.hu honlapon közzéteszi.

A pályázatokról hozott döntés **ellen fellebbezésnek nincs helye**. A pályázó kifogást nyújthat be, ha a pályázati eljárásra, a döntés meghozatalára, a támogatási szerződés megkötésére vagy az Alkotói Támogatás folyósítására vonatkozó eljárás jogszabálysértő, illetve a pályázati kiírásba ütköző. Kifogás benyújtására – a Közalapítványhoz történő benyújtással, a kifogásolt döntés kézhezvételétől számított 5 napon belül van mód.

1. **Szerződéskötés és az Alkotói Támogatás kifizetése**

A nyertes pályázókkal a Közalapítvány támogatási szerződést köt. Az Alkotói Támogatás folyósításáról a Közalapítvány gondoskodik a támogatási szerződés mindkét fél által történő aláírását követően.

**Az Alkotói Támogatás kifizetése készpénzben nem lehetséges, csak átutalással történik**, amelyhez szükséges egy bankszámlaszám megadása.

1. **Kötelezettség, kötelezettségszegés**

A pályázat kiírója a támogatási időszak felénél (legkésőbb június 30-ig) részbeszámolót kér. A támogatási időszak alatt elért eredményekről 2024. december 10-ig szükséges beszámolni szóban és írásban. Ennek körülményei és részletei a támogatási szerződésben kerülnek rögzítésre.

A beszámolók elmaradása, vagy annak nem megfelelő igényessége esetén a támogatás folyósítása felfüggesztésre kerül.

1. **Adatvédelem**

* A pályázó pályázata benyújtásával tudomásul veszi és elfogadja a jelen felhívásban meghatározott feltételeket.
* A pályázó a pályázata benyújtásával együttesen nyilatkozik arról is, hogy a pályázati anyagában foglalt személyes adatainak a pályázati eljárással összefüggő kezeléséhez, a pályázati anyagának a véleményezők és döntéshozók részére történő megismertetéséhez, sokszorosításához és továbbításához hozzájárul.
* A közalapítvány pályázó személyes adatait az adatkezelési szabályzatának megfelelően, kizárólag a pályázattal összefüggésben kezeli, azokat harmadik félnek nem adja ki.
* A pályázat feltétele az adatkezelési tájékoztató megismerése és elfogadása a pályázó által.
* Adatkezelési tájékoztató: <http://www.karacsonysandorkozalapitvany.hu/wp-content/uploads/2023/12/M%C5%B1v%C3%A9szeti-P%C3%A1ly%C3%A1zat-30-Adatkezel%C3%A9si-t%C3%A1j%C3%A9koztat%C3%B3.docx>

**Mellékletek:**

1. számú melléklet: Adatlap - Szakmai Munkaterv (formanyomtatvány)

2. számú melléklet: Nyilatkozat (formanyomtatvány)

Budapest, 2023. december 15.

Karácsony Sándor Közalapítvány a Józsefvárosért kuratóriuma